**Tudnivalók a részismeretek megszerzésére érdekében folytatott képzésre jelentkezőknek**

**Kedves Jelentkező**!

Részismeretek megszerzése érdekében folytatott képzésre az vehető fel, aki az alap-, illetve mesterképzésben fokozatot és szakképzettséget tanúsító oklevelet szerzett, valamint teljesítette a felsőoktatási intézmény által a szervezeti és működési szabályzatban meghatározott és az intézmény honlapján közzétett feltételeket. A hallgatói jogviszony - külön felvételi eljárás nélkül - a jelentkezési lap kitöltése után a beiratkozással jön létre.

Részismeretek megszerzése érdekében folytatott képzésre a felsőoktatási intézmény költségtérítéses képzés keretében létesíthet hallgatói jogviszonyt azzal a személlyel, aki nem áll hallgatói jogviszonyban.

Képzés befejezését követően a felsőoktatási intézmény a megszerzett ismeretekről, kreditértékről igazolást állít ki, a megszerzett ismeretek a felsőfokú tanulmányokba beszámíthatók. A hallgató e jogviszonyára tekintettel **nem jogosult** további szakképesítés, illetve szakképzettség megszerzésére átvételét kérelmezni, további (párhuzamos) hallgatói, vendéghallgatói jogviszonyt létesíteni, hallgatói jogviszonyát szüneteltetni, állami támogatott képzésre átvételét kérelmezni, támogatási időt igénybe venni.

Részismeretek megszerzése érdekében létesített hallgatói jogviszony időtartamát a jogszabályon alapuló juttatás, kezdemény, szolgáltatás igénybevételére meghatározott időtartamba be kell számítani.

Mit kell tennie ahhoz, hogy az ÓE -Ybl Miklós Építéstudományi Karral részismertetek megszerzésére irányuló hallgatói jogviszonyt létesíthessen.

1. Fel kell lépnie az ÓE Ybl Miklós Építéstudományi Kar honlapjára [www.ymmf.hu](http://www.ymmf.hu) / Hallgatóinknak / Hallgatói nyomtatványok menüpont ([*Kérelem részismereti képzés létesítéséhez*](https://www.ymmf.hu/images/K%C3%A9relmek/13._K%C3%A9relem_r%C3%A9szismereti_k%C3%A9pz%C3%A9s_l%C3%A9tes%C3%ADt%C3%A9s%C3%A9hez.docx))

2. Le kell tölteni és hiánytalanul ki kell tölteni az alábbiakat:

• **JELENTKEZÉSI LAPOT RÉSZISMERETEK MEGSZERZÉSE ÉRDEKÉBEN FOLYTATOTT KÉPZÉSRE**

Ezt a dokumentumot kitöltve, aláírva kell elküldeni postai úton Karunkra a

Óbudai Egyetem - Ybl Miklós Építéstudományi Kar

1146 Budapest, Thököly út 74.

Tanulmányi Osztály

címre.

Amennyiben a tárgyakat meghirdető intézet vezetője elfogadja jelentkezését a Neptun Hallgatói Rendszerben a pénzügyi modulon keresztül kell befizetnie a kérelmezéssel és tárgyfelvétellel járó költségeket, a mindenkor érvényben levő Hallgatói Követelményrendszer által meghatározott határidő és díjszabás szerint.

Kérem, olvassa el és ismerje meg az Óbudai Egyetem honlapján található hallgatói jogviszonyát érintő szabályzatainkat, és a pénzügyi modul kezelésére vonatkozó ismereteket, a <https://uni-obuda.hu/egyetem/szabalyzatok> honlapon

A **jelentkezési határidő,** *tavaszi és őszi félévre:* **a regisztrációs hét vége**